galenus.de-tremore-palpitatione-convulsione-et-rigore-liber 3
Ὁ τρόμος μὲν οὖν γίνεται τῆς ὀχούσης καὶ κινούσης τὸ σῶμα δυνάμεως ἀῤῥωστίᾳ . οὐ γὰρ ἐξ ἑαυτῶν δήπου τὰ μόρια τῶν ζώων οὕτως ὄντα βαρέα καὶ κάτω φέρεσθαι πεφυκότα , τὰς εἰς ἅπαντα τόπον ἔχει κινήσεις , ἀλλ’ ἡ διὰ τῶν νεύρων τοῖς μυσὶν ἀπὸ τῆς ἀρχῆς ἐπιπεμπομένη δύναμις οἷον ὄχημά τι καὶ πτέρωμα τῆς κινήσεως αὐτοῖς ἐστιν , ἣν ὅταν μὲν ἀπολέσῃ τελέως , ἀπόλλυσι δὲ τὰ παραλελυμένα , καταφέρεται καὶ πίπτει κάτω δίκην ὄρνιθος πτεροῤῥυήσαντος , ὅθεν οὐδεμία κίνησις ἀπολείπεται τοῖς οὕτω παθοῦσιν . εἰ δὲ περιγίνοιτο μὲν ἡ δύναμις , ὀλίγη δὲ καὶ ἀσθενὴς , ὡς μήθ’ ἱκανῶς ὀχεῖν τε καὶ βαστάζειν τὰ μέρη τοῦ σώματος , ἢ ὥσπέρ τι φορτίον φέρειν μὴ δύνασθαι , ἀνάγκη τὸ διακείμενον οὕτω μόριον ἐν τρόμῳ καθορᾶσθαι . αἱ γὰρ ὑπὲρ τὴν δύναμιν τοῖς ἀσθενέσι κινήσεις βίαιοί τε καὶ πρὸς ἀνάγκην γιγνόμεναι τρομώδεις εἰσίν . οἶμαί σε πολλάκις ἑωρακέναι βαρὺ φορτίον ᾑρημένον τινὰ , κᾄπειτα βαδίζειν ἐπιχειροῦντα πρὸς βίαν , ὡς τρομώδης γίνεται τοῖν σκελοῖν . καὶ γὰρ εἰ καὶ ταῖν χεροῖν ὑπέρβαρύ τι βαστάζειν ἐπιχειροίη , τρομώδης ἔσται ταῖν χεροῖν . οὕτω δὲ καὶ ἄνθρωπος ὅταν φοβῆται , ἤν τέ τι ταῖς χερσὶ δρᾷν , ἤν τε βαδίζειν ἐθέλῃ , τρομώδεις μὲν αἱ χεῖρες αὐτῷ τολμῶντι δι’ αὐτῶν ἐνεργεῖν , τρομώδη δὲ τὰ σκέλη βαδίζειν ἐπιχειροῦντι . καθαιρεῖ γὰρ ἰσχὺν δυνάμεως οὐδὲν ἧττον τῶν ἄλλων φόβος . ἢν δὲ ἅπαξ αὕτη καταπέσῃ καὶ ἀῤῥωστήσῃ , πᾶν ἄχθος γίγνεται , κᾂν παντελῶς ᾖ κουφότατον . ὥστε καὶ τὸ σῶμα τοῦ ζώου , κοῦφον ὂν πρότερον , οἷα φορτίον αὐτὴν βαρύνει . γέροντες δ’ ὡσαύτως ἀπ’ ἀσθενείας τὰ πολλὰ τρομώδεις εἰσὶ , ὅσοις τε διὰ νόσον ἡ τοῦ σώματος ἰσχὺς ἐπόνησεν , οὐδὲ τούτοις ἄνευ τρόμων αἱ κινήσεις . ἐν πᾶσι γὰρ τοῖς οὕτως ἔχουσιν ἡ κινοῦσα τὰ μέρη καὶ βαστάζουσα δύναμις , ἀῤῥωστήσασα νυνὶ , ὅσον ἐπεφύκει πρότερον αἴρειν , οὐκέτι δύναται , καθάπερ ὀκλάζουσα περὶ τὴν κίνησιν . ἔνθα δ’ ἂν ὅλος ὁ τόνος ἐνδῷ τῆς φύσεως , ἐνταῦθα τοῦ κουφίζοντος ἀποροῦντα τὰ σώματα τῷ σφετέρῳ βάρει φέρεται κάτω , καὶ ἔμεινεν ἐνταῦθα . καθάπερ ἐν παραλύσεσιν , εἰ πᾶσαν τὴν δύναμιν ἡ ἰσχὺς ἐπελελοίπει τελέως · ὅσον δὲ αὐτῆς λείπεται , τοῦτο πάλιν ὀχεῖν ἐπιχειρεῖ . δύναται δὲ οὐδὲ νῦν ὅσον βούλεται δι’ ἀσθένειαν · ἀλλ’ ὀλίγον μέν τι κουφίζει , τὸ πλέον δ’ ἀπολείπει , ἀτελῆ καὶ κολοβὴν ἐγκαταλείπουσα καὶ ταύτῃ τὴν κίνησιν . αὖθις οὖν ἐπιτρέπει τοῖς σώμασι φέρεσθαι κάτω . τούτου συνεχῶς ἀποτελουμένου , καὶ τὴν ἄνω φορὰν ἐκδεχομένης ἀεὶ τῆς κάτω , συναπτούσης δὲ αὖ πάλιν τῆς ἄνω , διπλῆ μὲν καὶ σύνθετος ἡ πᾶσα γίνεται κίνησις , ἀμειβόντων ἀεὶ τῶν μορίων τοὺς τόπους . ὄνομα δὲ τῷ πάθει τρόμος , εἰς μὲν τὰ κάτω τῆς φορᾶς τοῖς σώμασι τῷ σφετέρῳ βάρει γινομένης , ἄνω δὲ αὖ πάλιν ὑπὸ τῆς δυνάμεως αἰρομένης .
Lemmas: ὁ τρόμος μέν οὖν γίγνομαι ὁ ὀχέω καί κινέω ὁ σῶμα δύναμις ἀρρωστία . οὐ γάρ ἐκ ἑαυτοῦ δήπου ὁ μόριον ὁ ζῷον οὕτως εἰμί βαρύς καί κάτω φέρω φύω , ὁ εἰς ἅπας τόπος ἔχω κίνησις , ἀλλά ὁ διά ὁ νεῦρον ὁ μῦς ἀπό ὁ ἀρχή ἐπιπέμπω δύναμις οἷος ὄχημα τις καί πτέρωμα ὁ κίνησις αὐτός εἰμί , ὅς ὅταν μέν ἀπόλλυμι τέλειος , ἀπόλλυμι δέ ὁ παραλύω , καταφέρω καί πίπτω κάτω δίκη ὄρνις πτερορρυέω , ὅθεν οὐδείς κίνησις ἀπολείπω ὁ οὕτως πάσχω . εἰ δέ περιγίγνομαι μέν ὁ δύναμις , ὀλίγος δέ καί ἀσθενής , ὡς μήτε ἱκανός ὀχέω τε καί βαστάζω ὁ μέρος ὁ σῶμα , ἤ ὥσπερ τις φορτίον φέρω μή δύναμαι , ἀνάγκη ὁ διάκειμαι οὕτως μόριον ἐν τρόμος καθοράω . ὁ γάρ ὑπέρ ὁ δύναμις ὁ ἀσθενής κίνησις βίαιος τε καί πρός ἀνάγκη γίγνομαι τρομώδης εἰμί . οἴομαι σύ πολλάκις ὁράω βαρύς φορτίον αἱρέω τις , ᾄπειτη βαδίζω ἐπιχειρέω πρός βία , ὡς τρομώδης γίγνομαι ὁ σκέλος . καί γάρ εἰ καί ὁ χείρ ὕπερβαρς τις βαστάζω ἐπιχειρέω , τρομώδης εἰμί ὁ χείρ . οὕτως δέ καί ἄνθρωπος ὅταν φοβέω , ἐάν τε τις ὁ χείρ δράω , ἐάν τε βαδίζω ἐθέλω , τρομώδης μέν ὁ χείρ αὐτός τολμάω διά αὐτός ἐνεργέω , τρομώδης δέ ὁ σκέλος βαδίζω ἐπιχειρέω . καθαιρέω γάρ ἰσχύς δύναμις οὐδείς ἥσσων ὁ ἄλλος φόβος . ἐάν δέ ἅπαξ οὗτος καταπίπτω καί ἀρρωστέω , πᾶς ἄχθος γίγνομαι , ἔͅν παντελής εἰμί κοῦφος . ὥστε καί ὁ σῶμα ὁ ζῷον , κοῦφος εἰμί πρότερος , οἷος φορτίον αὐτός βαρύνω . γέρων δέ ὡσαύτως ἀπό ἀσθένεια ὁ πολύς τρομώδης εἰμί , ὅσος τε διά νόσος ὁ ὁ σῶμα ἰσχύς πονέω , οὐδέ οὗτος ἄνευ τρόμος ὁ κίνησις . ἐν πᾶς γάρ ὁ οὕτως ἔχω ὁ κινέω ὁ μέρος καί βαστάζω δύναμις , ἀρρωστέω νυνί , ὅσος φύω πρότερος ἀείρω , οὐκέτι δύναμαι , καθά ὀκλάζω περί ὁ κίνησις . ἔνθα δέ ἄν ὅλος ὁ τόνος ἐνδίδωμι ὁ φύσις , ἐνταῦθα ὁ κουφίζω ἀπορέω ὁ σῶμα ὁ σφέτερος βάρος φέρω κάτω , καί μένω ἐνταῦθα . καθά ἐν παράλυσις , εἰ πᾶς ὁ δύναμις ὁ ἰσχύς ἐπιλείπω τέλειος · ὅσος δέ αὐτός λείπω , οὗτος πάλιν ὀχέω ἐπιχειρέω . δύναμαι δέ οὐδέ νῦν ὅσος βούλομαι διά ἀσθένεια · ἀλλά ὀλίγος μέν τις κουφίζω , ὁ πολύς δέ ἀπολείπω , ἀτελής καί κολοβός ἐγκαταλείπω καί οὗτος ὁ κίνησις . αὖθις οὖν ἐπιτρέπω ὁ σῶμα φέρω κάτω . οὗτος συνεχής ἀποτελέω , καί ὁ ἄνω φορά ἐκδέχομαι ἀεί ὁ κάτω , συνάπτω δέ αὖ πάλιν ὁ ἄνω , διπλόος μέν καί σύνθετος ὁ πᾶς γίγνομαι κίνησις , ἀμείβω ἀεί ὁ μόριον ὁ τόπος . ὄνομα δέ ὁ πάθος τρόμος , εἰς μέν ὁ κάτω ὁ φορά ὁ σῶμα ὁ σφέτερος βάρος γίγνομαι , ἄνω δέ αὖ πάλιν ὑπό ὁ δύναμις ἀείρω .